met Dan Hill en sy Orkes
1. Tahiti (W. Berking-P. Ström-A. de Waal)
2. Neem My Saam (N. Carstens-M. Petersen-A. de Waal)
3. Die Lieflike Bolandse Wals (N. Carstens-A. de Waal)
4. Susanna Van Saldanha (N. Carstens-A. de Waal)
5. Die Dierbare Moeder van My (N. Carstens-A. de Waal)
6. Dis Nou Of Nooit (It's Now Or Never) (A. Schroeder-W. Gold-G. Capurro-E. di Capua-L. Combrinck)
1. Marina (R. Maxwell-R. Granata-L. Combrinck)
2. Val-De-Rie! Val-De-Ra! (The Happy Wonderers) (A. Ridge-F. Möller-A. de Waal)
3. Wil Jy, Of Wil Jy Nie? (N. Carstens-A. de Waal)
4. Waarom? (Why) (B. Marucci-P. de Angelus-A. de Waal)
5. Stoppie (N. Carstens-A. de Waal)
6. Die Heidelied (O. Andresen)
Hierdie Unika-opname bevat 'n keurspel van twaalf nommers wat, vanweë die gebalanseerde verskeidenheid, vir 'n ieder en 'n elk 'n paar oomblikke van genot gaan verskaf. Jimmy Rayson sal u in opgewekte stemming bring met sy komiese vertolkings van liedjies soos "Neem My Saam", "Susanna Van Saldanha" en die ou bekende "Stoppie." In teenstelling hiermee sorg hy ook vir ernstiger oomblikke in "Die Dierbare Moeder Van My", die altyd bekoorlike "Die Heidelied" en andere, wanneer sy ryk, vol stem 'n mens tot nadenke stem. En deurentyd word hy op meesterlike wyse bygestaan deur Dan Hill en sy makkers. Dis voorwaar een van daardie plate waarna 'n mens oor en oor kan luister en altyd weer nuwe genot uitkan put.
Jimmy Rayson is sonder twyfel een van die veelsydigste kunstenaars in die Suid-Afrikaanse vermaakliksheidwêreld - 'n man wat al in byna elke hoedanigheid op en van die verhoog af opgetree het. In 1948 maak hy sy buiging in die Suid-Afrikaanse aanbieding van Ivor Novello se "Perchance to Dream". Daarna vertolk hy klein rolletjies in plaaslike aanbiedings van "Oklahoma" en "Annie Get Your Gun" en die suksesvolle wyse waarop hy hom van sy taak gekwyt het, Iei tot hoolrolaanbiedings in hierdie slukke. Sy vertolking van Ali Hakim, die hoofkomedie rol in "Oklahoma" het groot opspraak verwek in die pers. Hierna sluit hy as sanger aan by Dan Hill se orkes en saam met hierdie bekende orkesleier het hy talle trefferplaatopnames, waarvan "Fanagalo" die bekendste is, die lig laat sien.
Sy aansluiting by Nico Carstens se orkes was 'n waardevolle aanwins vir die Afrikaanse musiekwêreld. As sanger en vermaaklikheidskunstenaar het hy die Unie sowel as Rhodesië kruis en dwars deurreis saam met hierdie orkes en ook 'n aandeel gehad in talle suksesvolle plaatopnames en radio-uitsendings.
Jimmy Rayson het ook die hoofrol vertolk in die Johannesburg Operatic & Dramatic Society se aanbieding van "Bless the Bride". Hy was een van die eerste plaaslike sangers wat na die opening van Springbok-radio oor hierdie handelsender opgetree het.
Dit was dan ook geen verrassing om te verneem dat Jimmy Rayson deur die jare al talle aanbiedings van oorsese belange gehad het nie. Wat wel ons bewondering afdwing, is die feit dat Jimmy Rayson nog altyd verkies het om in Suid-Afrika te bly as 'n Suid-Afrikaanse kunstenaar.
Dan Hill, die bekende Johannesburgse orkesleier, is 'n musiekkunstenaar van formaat. Hy het al onderskeiding met die klavier en viool, sowel as met die klarinet en saksofoon verwerf en is vandag 'n bekende persoonlikheid en een van Johannesburg se vooraanstaande nagklubs. As opnamekunstenaar het al 'n hele reeks besonder suksesvolle lankspeelplate op sy kerfstok: Somige van sy opnamos hot applous van sulke outoriteite soos "Metronome" van dle V.S.A. uitgelok. Hy was dan ook die man wat 'n aantal van die bekendste SuidAfrikaanse voltreffers aan die publiek voorgestel het. - omslag
1961 - Daan Desimaal met Dan Hill (Springbok Radio)
1957-80 - Hospitaaltyd met Dulcie van den Bergh, CRC Ateljee, Johannesburg, temalied, lirieke, Bob Courtney, stem, Jimmy Rayson (Springbok Radio)